Акрамя таго, зменшыцца стаўка плацяжоў і збораў, якія збіраюцца з выручкі ад рэалізацыі тавараў і паслуг. Гэта будзе першы крок на шляху да выканання задачы па поўнай адмове ад абаротных падаткаў. Зборы на падтрымку сельгасвытворцаў знізяцца з 2 працэнтаў да 1,5 працэнта. Усе сродкі гэтага фонду прапануецца акумуліраваць у рэспубліканскім бюджэце. Запланавана змяншэнне аб'ёмаў падаткаў і па такіх напрамках, як дарожны і жыллёвы фонд. У цэлым аб'ём падатковай нагрузкі, што зніжаецца, складзе больш як 1,2 трыльёна рублёў. Разам з тым даходная частка бюджэту ад гэтага не скароціцца. Гэты крок дасць магчымасць павялічыць паступленні ў бюджэт падаткаў ад даходаў на прыбытак, ад знешняга гандлю. Такое пераразмеркаванне падатковай нагрузкі дасць магчымасць павялічыць у Беларусі як валавую вытворчасць, так і рэнтабельнасць, падкрэсліў міністр фінансаў.